بو مراما صاديقليک علی‌بیگين 1889-جو ايلده تورکيه‌ده تشکيل ائديلن "ایتّیحاد و ترقّي" جمعيتي‌نین قارشييا قويدوغو ايدئيالاردان دوغوردو. تورک خالقلاري‌نین ايلک سياسي تشکيلاتي کيمي فورمالاشان "ایتّیحادي- ترقّي"‌نین فورمالاشماسيندا، جمعيتين آپاريجي سياسي استروکتورونا چئوريلمه‌سينده ع.حسین‌زاده بؤيوک خيدمتلري اولموشدو و اونون 39 ياشيندا تورکيه‌دن باکي‌يا دؤنمه‌سي بو ايدئيا‌نین آذربايجان جمعيتينه آشيلانماسي مقصديني داشيييردي. 1907-جي ايلده "فیوضات"-ين 7-جي ساييندا ع.حسین‌زاده تشکيلاتين مرام و مقصدلرينه بير نئچه آنلاييش داخيل ائدير، پروبلئمي "معاريف، ایتّیحاد، حورّیت" شکلينده قويور و يازيردي:"' بشريتين کشف ائتديگي حورّیته و کاميل عدالته نايل اولماغين يولو بودور. '"ترقّي‌نین ماهيتينه واران و بو آنلاييشين سياسي-سوسيال مضمونونو آچيقلايان مؤليف سياسي-پوبليسيستيک مقاله‌سينده سوال وئريردي:"' بيز دئييريز کي، ترقّي ائده‌ليم، اوّلن بير میلّتين ترقّيسي ندن عيبارتدير؟ مقصد و غايه‌سي ندير؟ داها دوغروسو، نه اولماليدير؟ '"ع.حسین‌زاده وئرديگي بو سواللارا ترقّي‌نین آکتوالليغيندان، ماهيتيندن چيخيش ائده‌رک جاواب وئرير و يازيردي:"' بو سواللارا هر کس اؤز عئلم و ووقوفو علي الخصوص اؤز منفعتي دايره‌سينده بير نؤوع جاواب وئره بيلير.'"